61989J0384
ΑΠΌΦΑΣΗ ΤΟΥ ΔΙΚΑΣΤΗΡΊΟΥ(δεύτερο τμήμα)
της 24ης Ιανουαρίου 1991 (
*1
)
Στην υπόθεση C-384/89,
που έχει ως αντικείμενο αίτηση του Tribunal de grande instance της Νίκαιας προς το Δικαστήριο, κατ' εφαρμογή του άρθρου 177 της Συνθήκης ΕΟΚ, με την οποία ζητείται, στο πλαίσιο της ποινικής δίκης που εκκρεμεί ενώπιον του αιτούντος δικαστηρίου κατά των
Gerard Tomatis και Christian Fulchiron,
η έκδοση προδικαστικής αποφάσεως ως προς την ερμηνεία της δασμολογικής κλάσεως 87.02, αυτοκίνητα οχήματα, με κάθε είδους κινητήρα, για τη μεταφορά προσώπων [ στα οποία περιλαμβάνονται και τα αγωνιστικά αυτοκίνητα καθώς και τα ηλεκτροκίνητα λεωφορεία ( τρόλεϊ ) ] ή εμπορευμάτων, του κοινού δασμολογίου,
ΤΟ ΔΙΚΑΣΤΗΡΙΟ ( δεύτερο τμήμα ),
συγκείμενο από τους Τ. F. O'Higgins, πρόεδρο τμήματος, G. F. Mancini και F. Α. Schockweiler, δικαστές,
γενικός εισαγγελέας: F. G. Jacobs
γραμματέας: D. Louterman, κύρια υπάλληλος διοικήσεως
( το σκεπτικό παραλείπεται )
κρίνοντας επί των ερωτημάτων που του υπέβαλε, με απόφαση της 13ης Ιανουαρίου 1989, το Tribunal de grande instance της Νίκαιας, αποφαίνεται:
1)
Η δασμολογική διάκριση 87.02 Α του κοινού δασμολογίου έχει την έννοια ότι περιλαμβάνει οχήματα τα οποία στο τμήμα που βρίσκεται πίσω από το κάθισμα ή τον πάγκο του οδηγού έχουν θέσεις ειδικά διευθετημένες για να δεχθούν σταθερά, πτυσσόμενα ή κινητά καθίσματα και έχουν πλευρικούς υαλοπίνακες, οπίσθια ή πλαϊνή πόρτα ή χώρισμα επέχον θέση οπίσθιας πόρτας καθώς και εσωτερικά τελειώματα παρόμοια με αυτά των οχημάτων που έχουν σχεδιαστεί για τη μεταφορά προσώπων.
2)
Η δασμολογική κατάταξη προϊόντος στην οποία προέβησαν οι αρχές ενός κράτους μέλους μπορεί να αμφισβητηθεί από τις αρχές άλλου κράτους μέλους, είτε επ' ευκαιρία της δασμολογικής κατατάξεως άλλων ποσοτήτων του ιδίου προϊόντος είτε με σκοπό την εφαρμογή του εθνικού δικαίου του κράτους αυτού.
(
*1
)	Γλώσσα διαδικασίας: η γαλλική.